મહેશ્વરી ધર્મ એ વૈદિક ધર્મ છે. અથર્વવેદ તેનો માન્ય ધર્મ ગ્રંથ છે. મામૈદેવે વેદોમાં લખાયેલા સાહિત્યને કચ્છી- સિંધીમાં ઉતારીને લોકભોગ્ય બનાવ્યું હતું. વેદોમાં ક્ષુદ્રતાનો કોઈ ઉલ્લેખ નથી. સ્ત્રીઓને પણ વેદોએ સૌથી વધુ પ્રાધાન્ય આપ્યું છે. વેદોને જ કેન્દ્રમાં રાખીને ચાલનારા મહેશ્વરી ધર્મની સૌથી મહત્ત્વની બારમતીની ક્રિયા દરમિયાન પણ સ્ત્રીઓને મહત્ત્વ અપાયું છે. બારમતી ક્રિયાની શરૃઆત મહિલાઓ દ્વારા જ થાય છે. આ ધર્મના તમામ ધર્મગુરુઓએ અસ્પૃશ્યતાને દૂર કરવા પ્રયત્નો કર્યા હતા. કલયુગ પછી ફરી સતયુગ (પચોરથ યુગ) આવશે, તે પહેલાંની સ્થિતિનું વર્ણન પણ તેમણે અનેક આગાહીઓમાં કર્યું છે. તેમણે માતંગ દેવ મૂળુરાજાનું નામ ધારણ કરીને ફરી અવતાર લેશે તેમ કહ્યું છે. તેમની અગમવાણીમાં આ અવતાર માટે નકલંક દેવ, મૂળુરાજા, સુરંગી જેવા અલગ-અલગ શબ્દ પ્રયોગ કર્યા છે.